જૂનાગઢ જિલ્લાની વાત કરવામાં આવે તો જિલ્લામાં વહેલી સવારથી જ વાદળછાયું વાતાવરણ છવાઇ ગયું હતુ અને ઝરમર વરસાદ પડી રહ્યો હતો. સાંજ સુધીમાં મેઘાએ મન મુકીને સાંબેલાધાર બેટિંગ કરતા કોડીનારમાં 16 ઇંચ વરસી પડ્યો હતો અને ઠેર-ઠેર પાણી ભરાઇ ગયા હતા, જેને લઇને સલામતીને પગલે કોડીનાર શહેર અને આસપાસના ગામોમાં વિજ પૂરવઠો થોડાક સમય માટે બંધ કરી દેવામાં આવ્યો હતો. આ જ પ્રકારે મેંદરડામાં પણ 10 ઇંચની આસપાસ વરસાદ પડ્યો હતો, જેના કારણે નદી-નાળા છલકાયા હતા. તાલાલામાં પણ આઠ ઇંચ જેટલો વરસાદ પડતાં વિસ્તારોમાં પાણી ભરાયા હતા અને નદીઓમાં નવા નીર આવ્યા હતા. વેરાવળમાં ત્રણ ઇંચ, સુત્રાપાડામાં છ ઇંચ વરસાદ પડતાં સુત્રાપાડાનું મટાણા ગામ બેટમાં ફેરવાઇ ગયું હતું.